BTS เด้งบวกกว่า 3% รับผลดีหลังประกาศปันผลระหว่างกาลสูง
BTS เด้งบวกกว่า 3% รับผลดีปันผลระหว่างกาลสูง โดยบริษัทประกาศจ่ายปันผลระหว่างกาล 0.34 บ./หุ้น คิดเป็น Div yield 4.1% และ XD 21 ม.ค.นี้ และจ่ายปันผลวันที่ 5 ก.พ. 2559 ทั้งนี้ ล่าสุด BTS ณ เวลา 11.25 น.อยู่ที่ 8.60 บาท บวก 0.30 บาท หรือ 3.61% มูลค่าการซื้อขาย 210.14 ล้านบาท 
12 ม.ค. 2559

ผู้สื่อข่าวรายงานว่า ราคาหุ้น บริษัท บีทีเอส กรุ๊ป โฮลดิ้งส์ จำกัด (มหาชน) หรือ BTS ณ เวลา 11.25 น.อยู่ที่ 8.60 บาท บวก 0.30 บาท หรือ 3.61% สูงสุด 8.65 บาท ต่ำสุด 8.45 บาท มูลค่าการซื้อขาย 210.14 ล้านบาท  

โดย บล. เอเซีย พลัส ระบุในบทวิเคราะห์ (12 ม.ค.) ว่า แนะนำซื้อ BTS ราคาเป้าหมาย 12.00 บาท โดยบริษัทประกาศจ่ายปันผลระหว่างกาล 0.34 บาท/หุ้น คิดเป็น Div yield 4.1% โดยขึ้น XD 21 ม.ค.นี้ และจ่ายปันผลวันที่ 5 ก.พ. 2559
ทั้งนี้ เงินปันผลระหว่างกาลดังกล่าว เป็นไปตามที่ฝ่ายวิจัยนำเสนอก่อนหน้านี้ และถือเป็นเงินปันผลในปี สุดท้ายจากทั้งหมด 3 ปี ที่บริษัทรับประกันการจ่ายขั้นต่ำไว้ โดยปี นี้รับประกันที่ 0.67 บาท/หุ้น (เหลือปันผลส่วนสุดท้าย 0.33 บาท/หุ้น) ขณะที่ เงินปันผลสำหรับปี2559/2560 (เม.ย.2559 – มี.ค. 2560 : ปี บัญชีสิ้นสุด มี.ค.) คาดยังสามารถจ่ายได้อีก 0.42 บาท/หุ้น หรือ 5.1%
ขณะที่การเปิดประมูลรถไฟฟ้ายังเดินหน้าตามแผนและจะเป็นปัจจัยหนุนให้ผลประกอบการในระยะยาวเติบโตได้อีกครั้ง แม้ในระยะสั้นช่วง 2 ปี นี้ คาดกำไรจะอยู่ในระดับทรงตัว 